Id-Deċiżjoni tal-Kummissjoni ta' 04/12/2018 li tiddikjara konċentrazzjoni hija kompatibbli mas-suq komuni (il-Każ Nru COMP/M.9133 - MET Renewables AG / AKCIONARSKO DRUŠTVO ZA HOTELIJERSTVO I TURIZAM O ZONE AD BEOGRAD / NIS Energowind) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 05/09/2018 li tiddikjara konċentrazzjoni hija kompatibbli mas-suq komuni (il-Każ Nru COMP/M.9010 - JAB Holding Company S.à r.l. / Pret (Europe) Limited) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


title: Deċiżjoni tal-Kunsill tal-11 ta’ Diċembru 2018 li tadotta l-pożizzjoni tal-Kunsill dwar it-tieni abbozz ta’ baġit tal-Unjoni Ewropea għas-sena finanzjarja 2019

text:
                  14.12.2018

                  MT

                  Il-Ġurnal Uffiċjali tal-Unjoni Ewropea

                  C 451/2

         DEĊIŻJONI TAL-KUNSILL
         tal-11 ta’ Diċembru 2018
         li tadotta l-pożizzjoni tal-Kunsill dwar it-tieni abbozz ta’ baġit tal-Unjoni Ewropea għas-sena finanzjarja 2019
         (2018/C 451/02)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 314(3) tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a tiegħu,
         Billi:

                     (1)

                     fit-30 ta’ Novembru 2018, il-Kummissjoni ppreżentat proposta li fiha t-tieni abbozz ta’ baġit ġenerali tal-Unjoni Ewropea għas-sena finanzjarja 2019 (1),

                     (2)

                     il-Kunsill eżamina l-proposta tal-Kummissjoni bil-ħsieb li tiġi ddefinita pożizzjoni konsistenti, fuq in-naħa tad-dħul, mad-Deċiżjoni tal-Kunsill 2014/335/KE, Euratom tas-26 ta’ Mejju 2014 dwar is-sistema tar-riżorsi proprji tal-Unjoni Ewropea (2), u fuq in-naħa tal-infiq, mar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (3),

                     (3)

                     minħabba l-ħtieġa li tiġi adottata pożizzjoni tal-Kunsill dwar it-tieni abbozz ta’ baġit mill-iktar fis possibbli bil-ħsieb li jiġi adottat b’mod definittiv baġit qabel il-bidu tas-sena finanzjarja 2019, b’hekk tkun żgurata l-kontinwità tal-azzjoni tal-Unjoni, huwa ġustifikat li, f’konformità mal-Artikolu 3(3) tar-Regoli ta’ Proċedura tal-Kunsill, jitqassar il-perijodu ta’ tmien ġimgħat għall-informazzjoni tal-Parlamenti Nazzjonali, kif ukoll il-perijodu ta’ għaxart ijiem previst sabiex il-punt jitqiegħed fuq l-aġenda proviżorja tal-Kunsill stabbilit fl-Artikolu 4 tal-Protokoll Nru 1.

               IDDEĊIEDA KIF ĠEJ:

            Artikolu Uniku
            Il-pożizzjoni tal-Kunsill dwar it-tieni abbozz ta’ baġit ġenerali tal-Unjoni Ewropea għas-sena finanzjarja 2019 ġiet adottata mill-Kunsill fil-11 ta’ Diċembru 2018.
            Jista’ jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/.

            Magħmul fi Brussell, il-11 ta’ Diċembru 2018.

                  Għall-Kunsill

                  Il-President

               G. BLÜMEL

            (1)  COM(2018) 900 final.

            (2)  ĠU L 168, 7.6.2014, p. 105.

            (3)  ĠU L 347, 20.12.2013, p. 884.